การประกอบธุรกิจของแต่ละสายผลิตภัณฑ์

โครงสร้างรายได้จากการขาย

  ---------------------------------------------- ------- ----- ------- ----- ------- -----
  สายผลิตภัณฑ์                                      ปี 2548  %     ปี 2547  %     ปี 2546  %

  1.                                             4,171   97    3,634   96    3,047   95
  ขายกระเบื้องเซรามิค(ทุกตราที่ผลิตจากบริษัทและบริษัทย่อย)                                       

  2. ขายสุขภัณฑ์และอื่นๆ                              54      1     53      2     48      1

  3. ขายกระเบื้องแกรนิตนำเข้าจากจีน                   30      1     52      1     70      2

  4. รายได้อื่น                                     46      1     46      1     50      2

  รวม                                            4,301   100   3,785   100   3,215   100
  ---------------------------------------------- ------- ----- ------- ----- ------- -----

หมายเหตุ : รายได้อื่นรวมรายได้จากค่าความนิยมติดลบตัดบัญชีเป็นรายได้ปีละ 35 ล้านบาท
จากการเข้าถือหุ้นบริษัท ไทล์ ท้อป อินดัสตรี้ จำกัด(มหาชน)

รายละเอียดผลิตภัณฑ์

1. กระเบื้องเซรามิคปูพื้น ภายใต้เครื่องหมายการค้า “ไดนาสตี้” ซึ่งผลิตโดยบริษัท ไดนาสตี้
เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12”

2. กระเบื้องเซรามิคปูพื้น ภายใต้เครื่องหมายการค้า “จากัวร์” ซึ่งผลิตโดยบริษัท ไดนาสตี้
เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

3. กระเบื้องเซรามิคปูพื้น ภายใต้เครื่องหมายการค้า “นาวาร์” ซึ่งผลิตโดยบริษัท ไดนาสตี้
เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

4. กระเบื้องเซรามิคปูพื้น ภายใต้เครื่องหมายการค้า “ไทล์ ท้อป”
แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12” , ขนาด 16” x 16”

5. กระเบื้องเซรามิคบุผนัง ภายใต้เครื่องหมายการค้า “ไทล์ ท้อป” ขนาด 8” x 8” , ขนาด
8” x 10” ,ขนาด 12” x 16”

6. กระเบื้องเซรามิคตกแต่งภายใต้เครื่องหมายการค้า “ไทล์ ท้อป” ขนาด 8” x 8” , ขนาด
8” x 10” ,ขนาด 12” x 16”

7. กระเบื้องเซรามิคปูพื้นและบุผนังภายใต้เครื่องหมายการค้า “แวลู ”ขนาด 8” x 8” , ขนาด
12” x 12”

8. กระเบื้องเซรามิคปูพื้นและบุผนังภายใต้เครื่องหมายการค้า “ แอนนา”ขนาด 8” x 8” ขนาด
12” x 12”

9. กระเบื้องเซรามิคปูพื้นและบุผนังภายใต้เครื่องหมายการค้า“มัสแตง ” ขนาด 8” x 8” ขนาด
12” x 12”

10. กระเบื้องปูพื้นแกรนิตนำเข้าจากจีนมาจำหน่ายภายในประเทศ ขนาด 10” x 33” , ขนาด
20” x 20” ขนาด 24” x 24” , ขนาด 33” x 60” , ขนาด 40” x 40” , ขนาด 60” x
60”

11. สุขภัณฑ์และอื่นๆ ที่บริษัทฯ ซื้อมาเพื่อจำหน่ายภายใต้เครื่องหมายการค้าของผู้ผลิตอื่นได้แก่
สุขภัณฑ์ อ่างซิงค์ ,กาวซิเมนต์ยาแนว ,จมูกบันได , คิ้วกันลื่น , ก๊อกน้ำ , ฝักบัว , ฝักชำระ ,
ที่ใส่กระดาษในห้องน้ำและผลิตภัณฑ์อื่น ๆ ที่เกี่ยวเนื่องกับการปูกระเบื้องเซรามิค

การจัดหาผลิตภัณฑ์และบริการ

  สินค้าที่บริษัทผลิตเองโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)
  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี 18230

โทรศัพท์ 036 – 379023-4 โทรสาร 036 – 371024 , 036 – 379204

กำลังการผลิต กระเบื้องเซรามิคชนิดปูพื้น ปี 2548 จำนวน 14 ล้านตารางเมตร

  สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้
  จำกัด(มหาชน)ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค
  จังหวัดสระบุรี 18230 โทรศัพท์ 036 – 371815 , 036 – 370595 , 036 – 325151-9
  โทรสาร 036 – 371111

กำลังการผลิต กระเบื้องเซรามิคชนิดปูพื้น บุผนัง และตกแต่งปี 2548 จำนวน 26 ล้านตารางเมตร

สินค้ากระเบื้องแกรนิตนำเข้า นำเข้าจาก ประเทศสาธารณรัฐประชาชนจีน

ปริมาณกระเบื้องแกรนิตนำเข้าจากจีนในปี 2548 73 พันตารางเมตร

กระเบื้องแกรนิตนำเข้าจากจีนในปี 2548 27 ล้านบาท

สินค้าสุขภัณฑ์และอื่นๆ ซื้อจากบริษัท โคห์เลอร์ (ประเทศไทย) จำกัด(มหาชน) และ บริษัทอื่น

ปริมาณสุขภัณฑ์และอื่นๆ ที่ซื้อมาเพื่อขายปีละ 37 พันชิ้น

มูลค่าสุขภัณฑ์และอื่นๆ ที่ซื้อมาเพื่อขายปีละ 18 ล้านบาท

  สินค้ากาวยาแนวและกาวซิเมนต์ซื้อจากบริษัท สยามสแตนดาร์ด โปรดักส์ จำกัด

ปริมาณกาวยาแนวและกาวซิเมนต์ที่ซื้อมาเพื่อขายปีละ 143 พันกล่อง

มูลค่ากาวยาแนวและกาวซิเมนต์ที่ซื้อมาเพื่อขายปีละ 23 ล้านบาท

วัตถุดิบที่สำคัญต่อการผลิต

ดินและหินบด และแร่ที่สั่งซื้อในประเทศแถบจังหวัด ลำปาง กาญจนบุรี ราชบุรี ในสัดส่วน ร้อยละ
87 ไม่มีปัญหาเรื่องขาดแคลนวัตถุดิบในระยะยาว

สีเพื่อการผลิตกระเบื้องเซรามิคและสารเคลือบและยึดเกาะสีกระเบื้องเซรามิคซึ่งสั่งซื้อจากต่างประเทศร้อยละ
13 ซึ่งไม่มีความเสี่ยงในการจัดหาวัตถุดิบในระยะยาวเช่นกัน
แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

ผู้จัดจำหน่ายวัตถุดิบที่บริษัทสั่งซื้อเพื่อการผลิต

ในประเทศบริษัทสั่งซื้อวัตถุดิบจากผู้ขายหลายราย ไม่มีความเสี่ยงในการต่อรองเรื่องราคา
ด้านการสั่งซื้อจากต่างประเทศ บริษัทสั่งซื้อวัตถุดิบจากประเทศอิตาลี สเปน
และสาธารณรัฐประชาชนจีน
ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
มีแหล่งวัตถุดิบอยู่หลายแห่งทั้งในและนอกประเทศ
หากมีการเปลี่ยนผู้ขายบริษัทอาจหาผู้ขายทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย

บริษัทผู้จำหน่ายวัตถุดิบและบรรจุภัณฑ์หลัก ๆ ที่บริษัทสั่งซื้อวัตถุดิบและบรรจุภัณฑ์ ได้แก่

ต่างประเทศ

1. COLOROBBIA ESPANA S.A.

2. EVER LUCK.

3. B & T GRUPPO BARBIERI & TAROZZI SRI.

4. INDUSTRIE BITOSSI S.P.A.

ในประเทศ

  1. บริษัท เซอร์เท็กซ์ อินดัส-เทรค จำกัด

2. บริษัท สยามไฟน์เคลย์ จำกัด

3. บริษัท เอ็ม เอส อินดัสเทรียล ซัพพลาย จำกัด

4. บริษัท เฟอร์โร (ประเทศไทย) จำกัด

5. บริษัท สยามฟริท จำกัด

6. บริษัท แทนเดม เคมีคอล จำกัด

7. บริษัท เอ เอส เอ คอนเทนเนอร์ จำกัด

8. บริษัท เอ เอส เอ บ๊อกซ์บอร์ด คอนเทนเนอร์ จำกัด

ขั้นตอนการผลิตและเทคโนโลยีที่ใช้ในการผลิต

ขั้นตอนการผลิต

1. การเตรียมวัตถุดิบ

เริ่มจากนำวัตถุดิบประเภทดิน (Clay) ชนิดต่าง ๆ และวัตถุดิบประเภทแร่ต่าง ๆ เช่น หินฟันม้า

(Feltspar) , หินผุ ซึ่งบดละเอียดแล้วนำมาผสมกันตามสูตรที่กำหนดไว้เพื่อเก็บไว้ในไซโล
(Silo)

2. การเตรียมน้ำดิน

นำวัตถุดิบที่บดละเอียดตามสูตรที่เก็บไว้ในไซโลแต่ละไซโลป้อนลงสู่เครื่องชั่ง
ที่ควบคุมด้วยระบบคอมพิวเตอร์ ทำการชั่งให้ได้ตามสูตรที่กำหนดไว้ และลำเลียงไปเก็บรวมกัน
หลังจากนั้นนำวัตถุดิบที่ผสมรวมกันนี้ป้อนเข้าสู่หม้อบดแบบต่อเนื่อง หรือโม่บด (Ball Mill)
น้ำดินที่ละเอียดดีแล้วจะไหลออกจากหม้อบดแบบต่อเนื่อง จากนั้นก็นำน้ำดินมาอบให้แห้ง
โดยผ่านเครื่องพ่นแห้ง (Spray Dryer) แล้วนำไปเก็บไว้ยังถังเก็บผงดิน (Silo)
เพื่อเตรียมขึ้นรูปกระเบื้อง

3. การขึ้นรูปแผ่นกระเบื้อง

นำผงดินที่เก็บไว้ในไซโลส่งไปเครื่องปั้มกระเบื้อง (Pressing Machinery)
ซึ่งเป็นเครื่องไฮโดรลิค ทำการขึ้นรูปผงดินดังกล่าวด้วยแรงอัดสูง เพื่อออกมาเป็นแผ่นกระเบื้องดิบ
หลังจากนั้นก็ผ่านกระบวนการเคลือบสี และพิมพ์ลวดลายต่าง ๆ
ตามต้องการเพื่อส่งเข้าเครื่องอบแห้ง (Dryer)
กระเบื้องที่ผ่านการอบแห้งเรียบร้อยแล้วจะถูกลำเลียงด้วยสายพานนำไปเรียงเก็บไว้ในรถเก็บกระเบื้อง
(Storage Car) เพื่อเตรียมส่งเข้าเตาเผาต่อไป

4. การเผากระเบื้อง

นำกระเบื้องที่เก็บไว้ในรถเก็บกระเบื้องป้อนเข้าสู่เตาเผา ซึ่งมีอุณหภูมิประมาณ 1,170
องศาเซลเซียส จากนั้นจึงผ่านกระบวนการตรวจสอบคุณภาพ
และคัดเลือกเพื่อบรรจุกล่องนำเข้าเก็บในคลังกระเบื้องเพื่อรอการจำหน่ายต่อไป

แหล่งที่มาของเทคโนโลยีการผลิตและการบำรุงรักษาเครื่องจักรของบริษัทฯ

บริษัทฯ และบริษัทย่อย ใช้เทคโนโลยีการผลิตจากประเทศอิตาลี
ซึ่งถือว่าเป็นผู้นำทางด้านการผลิตกระเบื้องเซรามิคที่มีรูปแบบที่ทันสมัย
และทางด้านประเทศอิตาลีเองก็พยายามพัฒนาเทคโนโลยีใหม่ ๆ
ออกมาเพื่อให้บริษัทฯและบริษัทย่อยปรับเปลี่ยนหรือเพิ่มเติมเครื่องจักรที่ทันสมัยอยู่เสมอ
ทั้งนี้ขึ้นอยู่กับบริษัทฯและบริษัทย่อยในการดำเนินการปรับปรุงตามเทคโนโลยีของประเทศต้นแบบ
แต่โดยปกติอายุการใช้งานของเครื่องจักรที่สามารถคงประสิทธิภาพการผลิตได้ดีประมาณ 9 – 14 ปี
ขึ้นอยู่กับการบำรุงรักษาซึ่งบริษัทฯและบริษัทย่อยได้ดำเนินการในการบำรุงรักษาให้เครื่องจักรให้ยังคงประสิทธิภาพในการผลิตอยู่เสมอมาในช่วง
3 ปีที่ผ่านมา
และจัดเตรียมงบประมาณประจำปีในการซ่อมแซมบำรุงรักษาเครื่องจักรดังกล่าวไม่น้อยกว่าปีละ
4-5% ของมูลค่าเครื่องจักรของแต่ละบริษัท

แผนผังแสดงขั้นตอนการผลิต

การจัดหาผลิตภัณฑ์หรือบริการ

วัตถุดิบ

บริษัทและบริษัทย่อยใช้แหล่งวัตถุดิบในประเทศ ซึ่งประกอบด้วยวัตถุดิบที่ใช้ทำเนื้อกระเบื้อง
ซึ่งประกอบด้วย ดิน,หิน และแร่
วัตถุดิบที่เป็นตัวเนื้อกระเบื้องบริษัทซื้อจากแหล่งวัตถุดิบในประเทศทั้งหมด ได้แก่
ดินเหนียวจากจังหวัดลำปาง , หินฟันม้าจากจังหวัดตาก , หินผุจากจังหวัดกาญจนบุรี
และดินขาวจากจังหวัดอุทัยธานี และราชบุรี เป็นต้น วัตถุดิบที่ใช้ทำสารเคลือบ
ประกอบด้วยวัสดุเคลือบและสี และสารเคมีต่าง ๆ
ซึ่งบริษัทและบริษัทย่อยต้องนำเข้าจากต่างประเทศร้อยละ 87 เช่น FRITS สีต่าง ๆ มีเพียงร้อยละ
13 ที่ซื้อจากแหล่งวัตถุดิบภายในประเทศเท่านั้น

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  ---------------------------- ------- ------- ------- ------- -------- ------------------- --------- ---------
                                                                        ปริมาณการผลิต                   

  บริษัท / ผลิตกระเบื้อง                                                     (ล้านตารางเมตรต่อปี)             

                                                                        2548                2547      2546

  บริษัท ไดนาสตี้ เซรามิค                                                    14                  12        13
  จำกัด(มหาชน) - กำลังการผลิต                                                                            

  (ผลิตเฉพาะกระเบื้องเซรามิคปูพื้น)                                            100%                92%       100%
  กำลังผลิตร้อยละ                                                                                        

  บริษัท ไทล์ ท้อป อินดัสตรี้                                                   26                  20        23
  จำกัด(มหาชน)- กำลังการผลิต                                                                             

  (ผลิตกระเบื้องเซรามิคปูพื้น,บุผนัง                                             84%                 87%       100%
  และตกแต่ง) กำลังผลิต                                                                                   

  ร้อยละ (ของกำลังการผลิตปกติ)                                                                             
  ---------------------------- ------- ------- ------- ------- -------- ------------------- --------- ---------

ผลประกอบการของแต่ละสายผลิตภัณฑ์

ผลกระทบต่อสิ่งแวดล้อม

ปัญหาที่เกิดจากกระบวนการผลิตซึ่งจะมีผลกระทบต่อสิ่งแวดล้อม คือ
ฝุ่นผงดินซึ่งบริษัทฯได้ดำเนินการป้องกันไว้แล้ว
โดยติดตั้งเครื่องกำจัดฝุ่นที่เครื่องจักรที่ก่อให้เกิดฝุ่นจากการผลิต
นอกจากนั้นบริษัทได้จัดการกับน้ำเสียของโรงงานโดยกักน้ำเสียให้ตกตะกอนแล้วนำตะกอนดินจากน้ำเสียมาใช้เป็นวัตถุดิบในการผลิตสินค้าได้
น้ำที่ดักตะกอนแล้วนำมาใช้หมุนเวียนในระบบผลิตได้

สำหรับมลภาวะที่เกิดจากเสียง และความร้อน ที่เกิดจากการผลิตบริษัทฯ
ได้จำกัดให้เกิดอยู่เฉพาะบริเวณภายในโรงงานและได้ดูแลพนักงานในฝ่ายผลิตให้ใช้เครื่องป้องกันเสียง
และฝึกอบรมให้พนักงานทราบถึงบริเวณที่มีความร้อนและอาจจะเกิดอันตรายขึ้นได้
ในอดีตที่ผ่านมาบริษัทไม่เคยถูกร้องเรียนเรื่องมลภาวะที่กระทบต่อชุมชนโดยรอบในระยะเวลา 5
ปีที่ผ่านมาแต่อย่างใดเนื่องจากบริษัทได้ดำเนินนโยบายควบคุมมลภาวะที่เกิดจากกระบวนการผลิตมิให้มีผลกระทบต่อชุมชนโดยรอบแล้ว